[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000005", "text": "Mae Rhian wedi cyhoeddi ei llyfr cyntaf i blant yn dilyn cwrs ysgrifennu yng Nghanolfan Ty\u0302 Newydd... "}, {"text_idx": "#000006", "text": "Nid ydym yn gyfrifol am wefannau allanol"}, {"text_idx": "#000008", "text": "ateb rai o gwestiynau So\u0302n am Lyfra am ei gwaith."}, {"text_idx": "#000009", "text": "Beth wnaeth eich ysbrydoli i ddechrau ysgrifennu llyfrau?"}, {"text_idx": "#000010", "text": "Dwi ddim yn cofio amser pan nad oeddwn i isho bod yn awdur ond mi gymerodd flynyddoedd lawer cyn i mi fynd ati o ddifri."}, {"text_idx": "#000011", "text": "Pa lyfrau wnaeth eich ysbrydoli chi fel darllenwr ifanc?"}, {"text_idx": "#000012", "text": "Roeddwn i'n darllen yn eang iawn pan oeddwn yn blentyn - roedd Mam yn arfer dweud fy mod i'n darllen cyn dod allan o fy nghlytia bron! Pan oni i chydig hy\u0302n na hynny roeddwn i'n hoff iawn o lyfrau clasuron Saesneg i blant fel The Secret Garden, Heidi, Little Women, What Katy Did, Pipi Longstocking, Anne of Green Gables a llyfrau Charles Dickens. T Llew Jones un o fy ffefryna yn y Gymraeg."}, {"text_idx": "#000013", "text": "Beth sydd bwysicaf \u2013 y cymeriadau neu\u2019r plot? Hynny yw \u2013 beth sy\u2019n gwneud llyfr da?"}, {"text_idx": "#000014", "text": "Y cymeriadau sydd bwysicaf i mi. Mae'n rhaid bod ots ganddoch chi am y cymeriad - boed yn ei garu neu ei gasa\u0302u. Os nad oes ots ganddoch chi yna tydi yr awch i wybod beth sy'n digwydd iddyn nhw ddim yna."}, {"text_idx": "#000015", "text": "Beth yw eich llyfr diweddaraf i blant?"}, {"text_idx": "#000016", "text": "Beth ydych chi\u2019n gobeithio i ddarllenwyr ei gael o ddarllen y stori?"}, {"text_idx": "#000017", "text": "Nain Nain Nain yw enw fy llyfr cynta i blant a gyhoeddwyd diwedd 2019. Llyfr ydi hwn sy'n cyflwyno y cyflwr dementia i blant bach. Fy ngobaith ydi y bydd y darllenwyr, drwy gyfrwng y geiriau a hefyd lluniau bendigedig Jac Jones, yn dod i ddeall 'chydig am y broses o heneiddio ac am y cyflwr, ond hefyd yn mwynhau cyfarfod neiniau lliwgar Nedw."}, {"text_idx": "#000018", "text": "Beth yw eich hoff lyfr neu awdur i blant/pobl ifanc a pham?"}, {"text_idx": "#000019", "text": "O dyma gwestiwn anodd! Mae gwahanol lyfrau wedi apelio atai ar adegau gwahanol y fy mywyd. Ond os oes rhaid i mi ddewis un mi ddewisai Llyfr Mawr y Plant achos mi nes i fwynhau darllen hwn pan yn blentyn a mwyhau ei ddarllen eto i mhlant fy hun pan oeddan nhw'n fychan."}, {"text_idx": "#000020", "text": "Oes yna gymeriad rydach chi\u2019n ei garu neu ei gasa\u0301u?"}, {"text_idx": "#000021", "text": "Ella bod casau yn air rhy gry ond tydwi ddim yn hoff o Tomos y Tanc. Roedd Meilir fy mab hynaf wrth ei fodd efo'r gyfres pan oedd o'n blentyn ond roeddwn i'n eu gweld yn ddiflas iawn."}, {"text_idx": "#000022", "text": "Pa neges sydd gennych i ysbrydoli darllenwyr/ysgrifenwyr ifanc?"}, {"text_idx": "#000023", "text": "Rhwng cloriau llyfr fe gewch chi gyfle i ddianc i fydoedd newydd ac i ddeall mwy am eich byd eich hun. Darllenwch unrhywbeth a phopeth - ond peidwich a disgwyl mwynhau bob dim! Os ydi un llyfr ddim yn apelio, chwiliwch am un sydd - mae yna gant a mil i ddewis ohonyn nhw! I ysgrifenwyr ifanc mi fyddwn i'n rhoi yr un cyngor ac ychwanegu dau air arall ato - jyst sgwennwch!"}, {"text_idx": "#000024", "text": "am fod mor barod i ateb ein cwestiynau."}, {"text_idx": "#000025", "text": "Rydan ni'n edrych ymlaen at y straeon newydd!"}, {"text_idx": "#000027", "text": "Oes llyfr newydd ar y gorwel?"}, {"text_idx": "#000028", "text": "Oes! Rwyf wedi bod yn gweithio ar lyfr newydd i blant bach o'r enw 'Ynyr yr Ysbryd Ofnus' gyda fy merch - y darlunydd Leri Tecwyn. Mi fydd o yn y siopa erbyn Calan Gaeaf gobiethio. Yn ogystal a hyn mae gen i nofel newydd i oedolion yn cael ei chyhoeddi yr haf yma."}, {"text_idx": "#000030", "text": "Llyfr go iawn pob tro - dwi'n hoff o deimlad llyfr yn fy llaw a hyd yn oed ei oglau! Tydi e-lyfr jesd ddim yr un fath."}, {"text_idx": "#000031", "text": "Nid ydym yn gyfrifol am gynnwys gwefannau allanol."}, {"text_idx": "#000033", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000034", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]